Սուսաննա Ամատունի

**Սուսաննա (Շուշանիկ) Բաբկենի Ամատունի** (), հայ խորհրդային արվեստագետ, երաժշտագետ, արվեստագիտության թեկնածու (1988), պրոֆեսոր (1997)։ ՀԽՍՀ վաստակավոր ուսուցչուհի (1966)։

## Կենսագրություն
Սուսաննա (Շուշանիկ) Բաբկենի Ամատունին ծնվել է 1924 թվականին Երևան քաղաքում։ 1943 թվականին ավարտել է Լենինականի մանկավարժական ինստիտուտի ֆիզիկայի և մաթեմատիկայի բաժինը, 1944 թվականին՝ Լենինականի Կարա-Մուրզայի անվան երաժշտական ուսումնարանը։ Սովորել է Մոսկվայի Գնեսինների ինստիտուտի բարդագույն տեսական-կոմպոզիտորական բաժնում։ 1951 թվականին նա վերադառնում է Հայաստան և մինչև 1968 թվականը դասավանդում է երաժշտական տեսական առարկաներ Չայկովսկու անվան երաժշտական դպրոցում։ 1961 թվականից հրավիրվել է Երևանի Կոմիտասի անվան կոնսերվատորիա, որտեղ մշակելով իր սեփական մեթոդը՝ դասավանդում է հատուկ դասընթաց երաժշտական տեսության բաժնի համար՝ երաժշտական ստեղծագործությունների վերլուծության դասընթաց։ Այդ առարկայի հետ մեկտեղ Ամատունին դասավանդել է դաշնամուրի դասավանդման մեթոդիկան և այլ դասընթացներ։

1988 թվականին պաշտպանել է թեկնածուական ատենախոսությունը՝ նվիրված Առնո Բաբաջանյանին:

## Ստեղծագործություններ
Սուսաննա Բաբկենի Ամատունին հեղինակ է ավելի քան 50 գիտական հոդվածների։ Մասնակցել է գիտաժողովների ԽՍՀՄ-ի տարբեր քաղաքներում՝ Մոսկվայում, Լենինգրադում, Թբիլիսիում և Երևանում։ Բազմաթիվ գրքերի հեղինակ է, օրինակ, «Առնո Բաբաջանյան. գործիքային ստեղծագործությունների ուսումնասիրություն», «Գեղունի Չթչյանի կյանքն ու ստեղծագործությունները» (Երևան, 2003), դասագրքեր, «Երաժշտական գրականություն. Երաժշտական դպրոցի 6-րդ դասարանի համար դասագիրք», «Երաժշտական գրականություն. Երաժշտական դպրոցի 7-րդ դասարանի համար դասագիրք» (1-ին և 2-րդ հրատարակություն), մի շարք ձեռնարկների։ Նրա հետազոտության թեմաները ընդգրկում են էր Սայաթ-Նովայի, Կոմիտասի, Առնո Բաբաջանյանի, Անուշավան Տեր-Ղևոնդյանի, Հարո Ստեփանյանի, Գեղունի Չիթչյանը և այլ կոմպոզիտորների ստեղծագործությունների մեղեդիական և ոճական առանձնահատկությունների վերլուծություն։

## Պարգևներ
* «Աշխատանքի վետերան» մեդալ
* ՀԽՍՀ վաստակավոր ուսուցիչ (1966)

## Աշխատություններ
* «Երաժշտական գրականություն. Երաժշտական դպրոցի 6-րդ դասարանի համար դասագիրք»։
* «Երաժշտական Գրականություն. Երաժշտական դպրոցի 7-րդ դասարանի համար դասագիրք» (1-ին և 2-րդ հրատարակություն)։
* «Երաժշտական գրականության դասավանդումը մանկական երաժշտական դպրոցների 4-7 դասարաններում», 1965։
* *Арно Бабаджанян:  Инструментальное  творчество*,  Е.,  1985/«Առնո Բաբաջանյան. գործիքային ստեղծագործությունների ուսումնասիրություն»
* * Жизнь  и  творчество  Гегуни  Читчян*.  Е.,  2003./«Գեղունի Չթչյանի կյանքն ու ստեղծագործությունները» (Երևան, 2003)
* * Голос человеческий: к столетию со дня рождения Валентины Джозефовны Конен (1909—1991): воспоминания, письма, ст. / [С. Б. Аматуни и др.; сост.: З. Б. Карташева, М. А. Сапонов, Е. Л. Фейнберг; отв. ред. М. А. Сапонов]; Моск. гос. консерватория им. П. И. Чайковского, каф. истории зарубеж. музыки*. — М.: Московская консерватория, 2011. — 319 с.: [4] л. ил., [1] л. портр.; 24 см. — Авт. указаны в содерж. — Библиогр. в подстроч. примеч. — 300 экз. — ISBN 978-5-89598-245-7.

## Պատկերասրահ

Susanna Amatuni.jpg|ռիգհտ|thumb|Սուսաննա Ամատունի
Amatuni Susanna, Geghuni Chitchyan et al.jpg|left|thumb|Սուսաննա Ամատունի, Գեղունի Չթչյան, Արմեն Բուդաղյան և այլք


## Ծանոթագրություններ

## Արտաքին հղումներ
* Ամատունի, Սուսաննա Բաբկենի, ՀՀ ԳԱԱ հիմնարար գիտական գրադարան

Կատեգորիա:«Աշխատանքի վետերան» մեդալակիրներ
Կատեգորիա:Ամատունիներ
Կատեգորիա:Արվեստագիտության թեկնածուներ
Կատեգորիա:Գիտությունների թեկնածուներ
Կատեգորիա:ԽՍՀՄ կոմպոզիտորների միության անդամներ
Կատեգորիա:Խորհրդահայեր
Կատեգորիա:Խորհրդային արվեստաբաններ
Կատեգորիա:Խորհրդային գիտնականներ
Կատեգորիա:ՀԽՍՀ վաստակավոր ուսուցիչներ
Կատեգորիա:Հայ արվեստագետներ
Կատեգորիա:Հայ երաժշտագետներ
Կատեգորիա:Հայ կոմպոզիտորներ
Կատեգորիա:Հայ պրոֆեսորներ